Dato' Sri Paduka Mahkota Johor

Darjah Mahkota Johor Yang Amat Mulia Pangkat Pertama, Dato' Sri Paduka Mahkota Johor (S.P.M.J) (Grand Commander) mengandungi seutas kalung (collar) diperbuat daripada emas dan enemel berbentuk rantai. Pada rantai ini terdapat enam lambang bulan dan bintang, serta berangkai dengan nama para sahabat Nabi Muhammad S.A.W., iaitu Abu Bakar, Umar, Uthman dan Ali yang diukir dalam tulisan Jawi. Di hadapan darjah tertera nama Nabi Muhammad S.A.W. kiri dan kanan dalam tulisan Jawi, disilangi dengan Cogan Agama di kiri dan Cogan Alam di kanan yang diapit ukiran dua ekor harimau. Di bahagian atasnya terukir lambang mahkota dan di bawahnya tertera cogan kata bertulisan Jawi “Kepada Allah Berserah”. Penulisan ini membuktikan pegangan Almarhum Sultan Abu Bakar kepada agama Islam.

Ia membawa gelaran Dato' bagi lelaki, isteri penerima, Datin dan bagi penerima wanita pula, ia membawa gelaran Datin Paduka dan tiada gelaran bagi suami penerima wanita.

Selain itu, bintang besar (breast badge) yang berukuran 90 mm, diperbuat daripada perak dengan lima pecahan berbentuk gelombang api, serta lambang bulan dan bintang emas di antara pecahan itu. Di bahagian tengah diukir dengan nama Nabi Muhammad S.A.W. bertulisan Jawi, manakala di bawahnya ada lambang mahkota yang di kelilingi enamel berwarna biru, dengan bahagian atasnya ditulis cogan kata bertulisan Jawi, “Kepada Allah Berserah”.

Bintang kecil (sash badge) diperbuat daripada perak mempunyai lima pecahan, beukuran 58 mm diameter. Kain selempangnya berwarna kuning dan berjalur biru di tengahnya, serta berukuran 86 mm lebar turut melengkapi darjah ini.Maklumat darjah kebesaran

Panggilan hormat untuk penerima darjah kebesaran ini adalah Yang Berhormat.

 Penerima Terkenal 
 1886 
 Dato' Jaafar Haji Muhammad
 Dato' Muhammad Ibrahim Munsyi
 Dato' Muhammad Salleh Daeng Perang
 1892 
 Dato' Abdul Rahman Andak
 1941 
 Dato' Syed Alwi Tahir al-Haddad
 Dato' Haji Abdul Rahman Mohamed Yassin
 1959 
 Tan Sri Dato' Haji Hassan Yunus
 1960 
 Tan Sri Mohamed Noah Omar
 Tan Sri Lee Kong Chian
 Dato' Syed Abdul Kadir Mohamed
 Dato' Suleiman Abdul Rahman 
 1961 
 Tun Abdul Razak Hussein
 1965 
 Tun Dr. Ismail Abdul Rahman
 1970 
 Tun Datu Mustapha Harun
 Tun Sulaiman Ninam Shah
 1971 
 Tun Abdul Rahman Ya'kub
 1972 
 Jen. (B) Tun Ibrahim Ismail
 Tun Sardon Jubir
 1973 
 Tan Sri Abdul Kadir Yusof
 Tun Musa Hitam
 Tan Sri Lee San Choon
 1975 
 Tan Sri Mohamed Rahmat
 1977 
 Tun Dr. Awang Hassan
 1979 
 Tun Dr. Mahathir Mohamad
 1980 
 Tun Mohammed Hanif Omar
 Tun Samy Vellu
 1986 
 Tan Sri Dato' Jaffar Hussein
 1991 
 Tan Sri Dato' Haji Muhyiddin Haji Mohd Yassin
 2004 
 Tan Sri Dato' Haji Abdul Ghani Othman
 2013 
 Tan Sri Dr. Ali Hamsa
 Puan Sri Datin Paduka Hajah Noorainee Haji Abdul Rahman
 Dato' Mohamed Khaled Nordin
 2015 
 Che' Puan Besar Khaleeda Bustamam
 2018 
 Dato' Haji Osman Sapian
 2021 
 Dato' Ir. Haji Hasni Mohammad
 2022 
 (Dato') Lee Hsien Loong
 2024 
 Dato' Dennis Muhammad Abdullah

Rujukan

Kategori:Darjah kebesaran negeri Johor